**MOJ POSJET VUKOVARU**

Krenuli smo u 5 ujutro i došli u 10 sati. Prvo smo doručkovali pa krenuli u školu mira na predavanje. Predavanje nam je održao Alojz Tomašević. On je bio dragovoljac Domovinskog rata i umirovljeni general Republike Hrvatske. Na samom početku postavio je pitanje zašto rat, zašto ubijanje. To je pitanje na koje ćemo teško znati odgovor. Govorio je o kontekstu početka rata na našim, hrvatskim prostorima te 80-im godinama prošlog stoljeća. U takvim okolnostima Hrvatska se našla u teškoj situaciji, kako je rekao. Poslije toga smo išli na ručak, a zatim u razgledavanje centra grada i u Vukovarsku bolnicu gdje smo gledali prezentaciju kako su koristili podrume cijele bolnice u kojima su boravili oboljeli i izvršavale se operacije. Najteži pacijenti bili su u atomskom skloništu, gdje su bili najsigurniji, a tamo je bila i šok soba. Rekli su nam i da su inkubatori spasili 16 beba rođenih tijekom okupacije. Doktorica Vesna Bosanac posložila je sve događaje po sjećanju tijekom okupacije. U stropu jednog dijela podruma i danas se vidi golema rupa. Tu je pao projektil, takozvana krmača, koja je probila krov i pet etaža bolnice, upala u podrum i pala među noge pacijentu srpske nacionalnosti Petru Vukašinu. Onda smo išli u Gradski muzej (dvorac Eltz) te vidjeti križ na ušću rijeke Vuke u Dunav. Kipar je Šime Vidulin. Napravio ga je u obliku križa. Na mjestu gdje se uvijek pružao pogled na široku i moćnu rijeku, sada stoji bijeli križ kao simbol i kao uspomena, ali i opomena. Spomenik je podignut u travnju 1998. godine. Onda samo išli gledati film o Ovčari. Sljedeći smo dan u pola osam otišli na doručak pa u razgledavanje bivše vojarne gdje nas je voditelj Mihaljević vodio u obilazak. Nakon toga smo obišli „kukuruzni put“ ili „put spasa“ kojim su ljudi prolazili, a onda smo išli kroz Trpinjsku cestu i u Spomen-dom hrvatskih branitelja na Trpinjskoj cesti otvoren 24. rujna 2011. godine. Zgrada je napravljena u obliku čvrsto stisnute šake koja simbolizira snagu koja je branila Vukovar od agresije. Na kraju je bio ručak pa predavanje o miru i kviz te povratak kući.

Dario Capan, 8. c